PATVIRTINTA

Kretingos rajono savivaldybės tarybos

2022 m. kovo 31 d. sprendimu Nr. T2-92

**KRETINGOS RAJONO SAVIVALDYBĖS BENDROJO UGDYMO MOKYKLŲ MOKINIŲ INICIATYVŲ PROJEKTŲ ATRANKOS IR FINANSAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Kretingos rajono savivaldybės bendrojo ugdymo mokyklų mokinių iniciatyvų projektų atrankos ir finansavimo tvarkos aprašas (toliau – Tvarkos aprašas) nustato Kretingos rajono savivaldybės (toliau – Savivaldybė) biudžeto lėšomis finansuojamų Kretingos rajono savivaldybės bendrojo ugdymo mokyklose (toliau – mokyklos), kurių steigėjas yra Kretingos rajono savivaldybė, besimokančių mokinių iniciatyvų projektų teikimo, vertinimo, atrankos, lėšų skyrimo ir įgyvendinimo tvarką.
2. Mokinių iniciatyvų projektų finansavimo tikslas – skatinti mokinių iniciatyvas, ugdyti projektinį, finansinį raštingumą, verslumo gebėjimus, gilinti žinias apie mokyklos biudžeto sudarymą, didinti mokinių įsitraukimą į mokyklos veiklas, sprendimų priėmimo procesus, burti mokinių ir mokyklų bendruomenes kurti atvirą sprendimų priėmimo kultūrą.
3. Mokinių iniciatyvų projektai turi:

3.1. būti skirti visai mokyklos bendruomenei, orientuoti į tai, ko mokykloje dar nėra arba į tai, ką mokykla turi, bet reikia atnaujinti (netradicinių ugdymo aplinkų, poilsio ir interaktyvių erdvių įrengimas ar tobulinimas, mokymo priemonių įsigijimas, ir pan.);

3.2. neviršyti skirtos mokyklai sumos;

3.3. nereikalaujantys išlaikymo išlaidų ar papildomos darbo jėgos jų įgyvendinimui.

4. Mokinių iniciatyvų projektai finansuojami Savivaldybės biudžeto lėšomis.

5. Lėšų dydis skiriamas atsižvelgiant į einamųjų metų suplanuotą ir patvirtintą Savivaldybės biudžetą priemonei įgyvendinti ir skiriama Savivaldybės bendrojo ugdymo mokyklai (vykdančiai pagrindinio ir vidurinio ugdymo programas, skaičiuojant mokinius tik 5–10 ir 1–4 G kl.), turinčiai iki:

5.1. 100 mokinių – 600 Eur;

5.2. 200 mokinių – 1000 Eur;

5.3. 300 mokinių – 1100 Eur;

5.4. 500 ir daugiau mokinių – 2000 Eur;

 6. Tvarkos apraše vartojamos sąvokos:

6.1**. Vertinimo komisija** (toliau – Komisija) – komisija, sudaryta iš 3 mokyklos administracijos darbuotojų arba mokytojų, 2 mokyklos mokinių prezidentūros / mokinių tarybos / kitos mokinių savivaldos atstovų. Komisiją skiria mokyklos direktorius įsakymu.

6.2. **Mentoriai** – mokyklų mokytojai ar administracijos darbuotojai, atsakingi už mokinių iniciatyvų projektų kuravimą dalyvaujant atrankoje ir įgyvendinime. Mentorius skiria mokyklos direktorius įsakymu.

6.3. **Mokinių grupė** – mokykloje besimokančių mokinių grupė, sudaryta iš 2–5 asmenų, teikianti iniciatyvos projekto paraišką mokinių iniciatyvų projektų atrankai.

6.4. **Iniciatyvos projektas** – laike apibrėžta nekomercinė, negeneruojanti pajamų kryptingos veiklos priemonių visuma, įgyvendinama vadovaujantis Tvarkos aprašo nuostatomis.

6.5. **Iniciatyvos projekto paraiška** – pagal specialią formą parengta paraiška su priedais, kurią pateikia mokinių grupė, aprašydama iniciatyvos projektą (1 priedas).

6.6**. Vieša atranka** – mokinių balsavimas už pateiktą iniciatyvos projektą mokykloje. vadovaujantis Tvarkos aprašu ir mokyklos direktoriaus įsakymu nustatyta tvarka.

**II SKYRIUS**

**INICIATYVŲ PROJEKTŲ PARAIŠKŲ TEIKIMO TVARKA**

7. Mokyklų mentoriai kasmet ne vėliau kaip iki balandžio 5 d. informuoja mokinius apie galimybę teikti savo iniciatyvos projekto paraišką.

8. Mokyklos administracija kasmet ne vėliau kaip iki balandžio 10 d. skelbia kvietimą (toliau – Kvietimas) mokinių iniciatyvų projektų paraiškoms teikti.

9. Mokinių iniciatyvos projekto paraiška teikiama vadovaujantis Tvarkos aprašu ir mokyklos Kvietime nustatyta tvarka ir terminais.

10. Kvietimas dalyvauti mokinių inciatyvų projektų paraiškų teikime skelbiamas mokyklos informaciniuose stenduose, interneto svetainėje, mokyklos nustatyta informavimo tvarka.

11. Mokinių grupė Kvietime mokyklos nustatyta tvarka ir terminais pateikia užpildytą mokinių iniciatyvos projekto paraišką (1 priedas).

12. Būtinieji reikalavimai iniciatyvų projektams:

12.1. iniciatyvos projekto įgyvendinimo vertė ne didesnė kaip numatyta Tvarkos aprašo 5 punkte;

12.2. iniciatyvos projekto veiklomis sukurti rezultatai turi būti orientuoti į Tvarkos aprašo 3 punkte išdėstytus siūlymus.

13. Mokinių grupė turi teisę iniciatyvos projekto paraišką atsiimti bet kuriuo metu iki viešosios atrankos paskelbimo pradžios.

14. Konsultaciją ir metodinę pagalbą mokiniams, norintiems teikti iniciatyvos projekto paraišką, teikia mokyklų mentoriai.

**III SKYRIUS**

**MOKINIŲ INICIATYVŲ PROJEKTŲ PARAIŠKŲ VERTINIMAS IR ATRANKA**

15. Pagal Kvietime nustatytą tvarką, pateikti mokinių iniciatyvų projektai vertinami pasibaigus Kvietime nurodytam priėmimo terminui.

16. Pateiktų iniciatyvų projektų vertinimas vyksta dviem etapais:

16.1. atitikties vertinimas;

16.2. vieša atranka.

17. Mokinių iniciatyvų projektų atitikties vertinimą atlieka Komisija. Atitikties vertinimas atliekamas per 5 darbo dienas nuo Kvietime nurodytos paskutinės mokinių iniciatyvų projektų pateikimo dienos. Komisijos pirmininkas išrenkamas pirmojo posėdžio metu iš Komisijos narių. Komisija sprendimus priima balsų dauguma, jeigu balsai pasiskirsto po lygiai, lemiamą balsą turi Komisijos pirmininkas.

18. Atitikties vertinimo metu įvertinama, ar:

18.1. mokinių iniciatyvos projektas atitinka Tvarkos aprašo 1 priede nustatytos mokinių iniciatyvos projekto paraiškos formą;

18.2. mokinių iniciatyvos projekto paraiška užpildyta tinkamai, t. y. užpildytos visos iniciatyvos projekto paraiškos dalys;

18.3. mokinių iniciatyvos projekto paraiškoje pateiktas išlaidų pagrįstumas yra realus, skirtas iniciatyvos projekto rezultatams pasiekti;

18.4. mokinių iniciatyvos projekto veiklomis sukurti rezultatai nebus naudojami komerciniais tikslais;

18.5. mokinių iniciatyvos projektas, skirtas mokyklos, kurioje jis teikiamas, mokiniams;

18.6. mokinių iniciatyvos projekto veiklomis sukurti rezultatai atitinka Tvarkos aprašo 3 punkte numatytus siūlymus.

19. Iš visų iniciatyvų projektų, atitinkančių Tvarkos aprašo 18.1–18.6 papunkčiuose nurodytus reikalavimus, sudaromas atrinktų mokinių iniciatyvų projektų sąrašas.

20. Komisijos posėdžiai protokoluojami, o sprendimai įforminami protokoluose, kuriuos pasirašo Komisijos pirmininkas.

21. Jeigu Komisija įvertina gautą mokinių iniciatyvos projektą kaip neatitinkantį bent vieno Tvarkos aprašo 18.1–18.6 papunkčiuose nurodyto reikalavimo, Komisijos pirmininkas apie priimtą sprendimą informuoja mokinių grupę raštu per 2 darbo dienas po Komisijos posėdžio.

22. Mokyklos direktoriaus įsakymu patvirtinamas atrinktų mokinių iniciatyvų projektų sąrašas, kuriame pateikiama: projekto pavadinimas ir prašoma suma.

23. Patvirtintas sąrašas su atrinktais mokinių iniciatyvų projektais skelbiamas mokyklos informaciniuose stenduose, interneto svetainėje ir kitose informacinėse priemonėse.

 24. Per 5 darbo dienas nuo mokinių iniciatyvų projektų sąrašo paskelbimo dienos mokykla organizuoja viešą atrinktų mokinių iniciatyvų projektų atranką.

25. Mokyklos viešą atranką organizuoja visuotinio susirinkimo būdu arba elektroniniu būdu. Viešos atrankos vykdymas, eiga ir balsų skaičiavimo tvarka yra patvirtinama mokyklos direktoriaus įsakymu. Organizuojant viešą atrinktų mokinių iniciatyvų projektų atranką (visuotinis susirinkimas, nuotolinis būdas, kita virtuali erdvė), mokinių grupėms sudaromos sąlygos pristatyti savo iniciatyvų projektus su lydimąją medžiaga (nuotraukos, brėžiniai, piešiniai ir pan.).

26. Po mokinių iniciatyvų projektų pristatymų ir aptarimų mokiniai kviečiami balsuoti ir išrinkti aktualiausius, mokyklos bendruomenei reikšmingiausius mokinių iniciatyvų projektus.

27. Balsavimo teisę turi mokyklos 6–10 klasių ir I–IV gimnazijos klasių mokiniai.

28. Suskaičiavus mokinių balsavimo rezultatus, mentorius sudaro mokinių iniciatyvų projektų sąrašą. Mokinių iniciatyvų projektų sąrašas sudaromas pagal balsavusių asmenų balsus, t. y. nuo daugiausiai balsų surinkusio mokinių iniciatyvos projekto iki mažiausiai balsų surinkusio.

29. Finansuojamų mokinių iniciatyvų projektų skaičius nustatomas atsižvelgiant į Savivaldybės einamaisiais metais skirtas lėšas mokyklai.

30. Finansuojamų mokinių iniciatyvų projektų bendra suma negali viršyti Savivaldybės skirtų lėšų priemonei įgyvendinti sumos.

31. Mentorius su iniciatyvų projektų laimėtojais aptaria iniciatyvų projektų biudžetus ir gali juos koreguoti atsižvelgiant į mokyklai skirtas lėšas.

32. Gavę daugiausia mokinių balsų iniciatyvų projektai, tvirtinami mokyklos direktoriaus įsakymu, kuriame nurodomi laimėjusių iniciatyvų projektų pavadinimai ir skirtos lėšos. Mokyklos direktoriaus įsakymo kopija pateikiama Savivaldybės administracijos Švietimo skyriui.

33. Mokinių atrinktų iniciatyvų projektai (jų aprašymai ir vertė) skelbiami mokyklos informaciniame stende, interneto svetainėje, socialiniuose tinkluose, jeigu mokykla juos turi, ir kitose informacinėse priemonėse.

**IV SKYRIUS**

**INICIATYVŲ PROJEKTŲ ĮGYVENDINIMAS, FINANSAVIMAS IR ATSISKAITYMAS**

34. Atrinktus iniciatyvų projektus įgyvendina mokiniai, kuruojami mokyklos mentorių. Iniciatyvų projektai turi būti įgyvendinti ne vėliau kaip iki einamųjų biudžetinių metų gruodžio 10 d.

35. Mokinių grupė kartu su mentoriumi, įgyvendindami iniciatyvų projektą, yra atsakingi už:

35.1. veiklos organizavimą ir įgyvendinimą, jeigu iniciatyvos projektas yra susijęs su veiklomis;

35.2. pagal poreikį viešojo pirkimo, susijusio su paslaugomis ar prekėmis organizavimą;

35.3. teisingą mokinių iniciatyvų projektų rezultatų ataskaitų parengimą.

36. Vadovaujantis mokyklos nustatyta tvarka dokumentų parengimą apmokėjimams už projektui reikalingas veiklas, prekes ir kt. atlieka mokyklos administracijos darbuotojai.

37. Mokinių iniciatyvų projektai įgyvendinami (vykdomi pirkimai ir kt.) laikantis mokyklos turimų tvarkų ir galiojančių teisės aktų.

38. Savivaldybės administracijos direktorius įsakymu skiria lėšas Savivaldybės bendrojo ugdymo mokykloms vadovaudamasis šio Tvarkos aprašo 5 punktu ir atsižvelgdamas į Švietimo skyriaus pateiktą raštą apie numatytus finansuoti Savivaldybės bendrojo ugdymo mokyklų mokinių iniciatyvų projektus.

39. Savivaldybės skirtos lėšos mokinių iniciatyvų projektams įgyvendinti negali būti naudojamos paslaugų ar prekių apmokėjimams, nesusijusiems su tiesioginėmis iniciatyvos projekto išlaidomis, nurodytomis iniciatyvos projekto sąmatoje.

40. Mokyklos mentoriai, kartu su mokiniais įgyvendinę projektą, ne vėliau kaip per 5 darbo dienas nuo projekto įgyvendinimo pabaigos, parengia ir mokyklos administracijai pateikia Tvarkos aprašo 2 priede nustatytos formos mokinių iniciatyvos projekto rezultatų ataskaitą. Mokinių grupę konsultuoja mentorius.

41. Mokyklos administracija, gavusi iš mentorių iniciatyvių projekto rezultatų ataskaitas, per 15 d. d. nuo projektų mokinių iniciatyvos projekto įgyvendinimo pabaigos užpildo Tvarkos aprašo 3 priede nustatytos formos bendrą visų projektų veiklos rezultatų ir biudžeto ataskaitą ir ją pateikia Savivaldybės administracijos Švietimo skyriui ir Buhalterinės apskaitos skyriui.

42. Mokykla nepanaudotas lėšas iki einamųjų metų gruodžio 20 d. grąžina į Savivaldybės administracijos sąskaitą ir pateikia Biudžeto išlaidų sąmatos vykdymo ataskaitą pagal Lietuvos Respublikos finansų ministro patvirtintą forma Nr. 2.

**V SKYRIUS**

**BAIGIAMOSIOS NUOSTATOS**

43. Mokyklos yra atsakingos už Savivaldybės skirtų lėšų tikslingą panaudojimą.

44. Lėšų skirtų pagal šį Aprašą panaudojimo kontrolę vykdo Savivaldybės Kontrolės ir audito tarnyba bei Savivaldybės administracijos Centralizuotas vidaus audito skyrius.

45. Tvarkos aprašas gali būti keičiamas, papildomas ar pripažįstamas netekusiu galios Savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kretingos rajono savivaldybės bendrojo ugdymo mokyklų mokinių iniciatyvų projektų atrankos ir finansavimo tvarkos aprašo

 1 priedas

**MOKINIŲ INICIATYVOS PROJEKTO PARAIŠKA**

\_\_\_\_\_\_\_\_\_\_\_\_\_\_\_\_\_\_\_\_\_

(data)

**1. Bendra informacija apie iniciatyvos projektą ir pareiškėją**

|  |
| --- |
| **1.1. Projekto pavadinimas**  |

|  |
| --- |
| **1.2. Pareiškėjas** *(mokykloje besimokančių mokinių grupės, sudarytos iš 2–5 asmenų)* |
| Vardas ir pavardė | klasė, kontaktai |
| Vardas ir pavardė | klasė, kontaktai |
| Vardas ir pavardė | klasė, kontaktai |
| Vardas ir pavardė | klasė, kontaktai |
| Vardas ir pavardė | klasė, kontaktai |
| **1.3. Mentorius** |
| Vardas ir pavardė (dėstomas dalykas) | kontaktai |

**2. Iniciatyvos projekto aprašymas (santrauka)**

|  |
| --- |
| **2.1. Projekto tikslas, tikslinė grupė, sprendžiama problema** (*ne daugiau kaip pusė lapo)* |
| **2.2. Projekto rezultatai, jų nauda mokyklos bendruomenei** |
| **2.3. Numatomos projekto veiklos****2.3.1. veiklų kiekybiniai rodikliai****2.3.2. veiklų kokybiniai rodikliai** |

1. **Preliminari iniciatyvos projekto sąmata**

|  |  |  |  |
| --- | --- | --- | --- |
| **Eil.****Nr.** | **Išlaidų pavadinimas** | **Planuojama išlaidų suma, Eur** | **Išlaidų pagrindimas** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  | **Iš viso** |  |  |

1. **Iniciatyvos projekto paraiškos priedai**

|  |  |  |
| --- | --- | --- |
| **Eil. Nr.** | **Priedo pavadinimas** *(preliminarią projekto sąmatą pagrindžiantys dokumentai, vizualizacijos, brėžiniai, schemos, rekomendacijos, ar kita informacija, papildanti projekto aprašymą)* | **Priedo lapų skaičius** |
| **1.**  |  |  |
| **2.** |  |  |
| **3.**  |  |  |

**5. Tvirtinu:**

5.1. Šioje iniciatyvos projekto paraiškoje ir prie jos pridėtuose dokumentuose pateikta informacija yra teisinga.

5.2. Sutinku, kad informacija apie iniciatyvos projektą būtų skelbiama viešoje erdvėje.

Mokiniai:

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

|  |
| --- |
| Kretingos rajono savivaldybės bendrojo ugdymo mokyklų mokinių iniciatyvų projektų atrankos ir finansavimo tvarkos aprašo 2 priedas |

**MOKINIŲ INICIATYVOS PROJEKTO REZULTATŲ ATASKAITA**

\_\_\_\_\_\_\_\_\_\_\_\_\_\_\_

(data)

**1. Bendra informacija apie įgyvendintą iniciatyvos projektą ir jo vykdytojus**

|  |
| --- |
| **1.1. Projekto pavadinimas**  |

|  |
| --- |
| **1.2. Projekto vykdytojai** *(mokykloje besimokančių mokinių grupės, sudarytos iš 2–5 asmenų)* |
| Vardas ir pavardė, klasė |
| Vardas ir pavardė, klasė |
| Vardas ir pavardė, klasė |
| Vardas ir pavardė, klasė |
| Vardas ir pavardė, klasė |
| **1.3. Mentorius** |
| Vardas ir pavardė (dėstomas dalykas) | kontaktai |

 **2. Iniciatyvos projekto pasiekimai (trumpa santrauka)**

|  |
| --- |
| **Projekto tikslas** |
|  |
| **Projekto nauda mokyklos bendruomenei** |
|  |
| **Įvykdytos veiklos**  | **Kokybiniai rezultatai** | **Kiekybiniai rezultatai** |
|
|  |  |  |
|  |  |  |
|  |  |  |

**3. Informacija apie iniciatyvos projekto viešinimą įgyvendinimo laikotarpiu**

|  |  |  |
| --- | --- | --- |
| **Tikslinė grupė** | **Informavimo tikslas ir būdas** | **Informavimo laikas** |
|  |  |  |

1. **Iniciatyvos projekto sąmatos įgyvendinimas**

|  |  |
| --- | --- |
| **Suplanuota lėšų** | **Įsisavinta lėšų** |
|  |  |

1. **Iniciatyvos projekto įgyvendinimą pagrindžiantys priedai**

|  |  |  |
| --- | --- | --- |
| **Eil. Nr.** | **Priedo pavadinimas** *(veiklos dalyvių sąrašai, susitikimų sąrašai, veiklos įgyvendinimo faktą patvirtinanti vaizdinė medžiaga (fotografijos, vaizdo įrašai ir pan.)* | **Priedo lapų skaičius** |
| **1.**  |  |  |
| **2.** |  |  |
| **3.**  |  |  |

Mokiniai:

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

|  |
| --- |
| Kretingos rajono savivaldybės bendrojo ugdymo mokyklų mokinių iniciatyvų projektų atrankos ir finansavimo tvarkos aprašo 3 priedas  |

**MOKINIŲ INICIATYVOS (INICIATYVŲ) PROJEKTO**

**(PROJEKTŲ) VEIKLOS REZULTATŲ ATASKAITA**

\_\_\_\_\_\_\_\_\_\_\_\_\_\_\_\_\_\_

(Data)

**1.Bendra informacija apie mokykla**

|  |
| --- |
| **1.1. Mokyklos pavadinimas**  |
| **1.2. Mokyklos mentorius (iai)** |
| **1.2.1**  | *(Vardas ir pavardė, kontaktai)* |
| **1.2.2.** | *(Vardas ir pavardė, kontaktai)* |

**2. Projektų rezultatai**

|  |
| --- |
| **2. 1. Įvykdytų projektų nauda mokyklos bendruomenei** |
|  |
|  |
|  |
|  |

|  |
| --- |
| **2.2. Informacija apie įvykdytus projektus** |
| **Projekto pavadinimas** | **Skirta lėšų suma, Eur** | **Projekto tikslas** | **Kokybiniai rezultatai** | **Kiekybiniai rezultatai** |
|  |  |  |  |  |
|  |  |  |  |  |
|  |  |  |  |  |
| **2.3. Informacija apie dalyvius** |
| **Projekto pavadinimas** | **Mokinių dalyvavusių idėjų kūrime skaičius (asm.), klasė** |
|  |  |

**3. Patirtos išlaidos**

|  |  |  |  |
| --- | --- | --- | --- |
| **Eil. Nr.** | **Išlaidų pavadinimas pagal sąmatą (Aprašo 1 priedas, 3 p.)**  | **Planuotų išlaidų suma, Eur** | **Panaudotų išlaidų suma, Eur** |
|  |  |  |  |
|  |  |  |  |
|  |  |  |  |
| **Iniciatyvos įgyvendinimo išlaidos viso, Eur:**  |  |
| **Nepanaudotos lėšos viso, Eur:** |  |

**4. Projektų įgyvendinimą pagrindžiantys priedai**

|  |  |  |
| --- | --- | --- |
| **Eil. Nr.** | **Priedo pavadinimas** *(veiklos dalyvių sąrašai, susitikimų sąrašai, veiklos įgyvendinimo faktą patvirtinanti vaizdinė medžiaga (fotografijos, vaizdo įrašai ir pan.))* | **Priedo lapų skaičius** |
| **1.**  |  |  |
| **2.** |  |  |
| **3.**  |  |  |

|  |  |
| --- | --- |
| Mokyklos direktorius (-ė)  | Vardas ir pavardė, parašas, data |